**เซเลอร์มูน S แผนยึดครองโลกของเจ้าหญิงหิมะ** (ญี่ปุ่น: 劇場版 美少女戦士セーラームーンＳ; โรมาจิ: *Gekijōhan Bishōjo Senshi Sailor Moon S*) หรือในชื่อภาษาอังกฤษว่า Sailor Moon S the Movie: Hearts in Ice เป็นภาพยนตร์ภาคพิเศษลำดับที่ 2 ของเซเลอร์มูน S เข้าฉายในประเทศญี่ปุ่นเมื่อวันที่ 4 ธันวาคม พ.ศ. 2537 มีความยาว 61 นาที ภาพยนตร์ชุดนี้ สร้างโดยดัดแปลงเนื้อเรื่องจาก หนังสือการ์ตูน ในตอนที่มีชื่อว่า "คนรักของเจ้าหญิงคางูยะ" ซึ่งตีพิมพ์ในเล่มที่ 11 ของซีรีส์เรื่องเซเลอร์มูน (ในไทยตีพิมพ์เป็นเล่มพิเศษ 2 เล่ม) และในเล่มยังมีตอนพิเศษอีกตอนหนึ่งคือ "ความทรงจำแห่งคาซาบลังกา" ซึ่ง ฮิโนะ เร เป็นตัวเอกอีกด้วย โดยเนื้อเรื่องนี้ให้ลูน่าแมวคู่ใจของอุซางิเป็นตัวดำเนินเรื่อง ส่วนรายได้ของภาพยนตร์เรื่องนี่อยู่ที่ 1,790,000,000 เยน ติดอันดับภาพยนตร์ญี่ปุ่นที่ทำรายได้ในประเทศญี่ปุ่น อันดับที่ 7 ในปี พ.ศ.2538 และผลิตในรูปแบบ วิดีโอ เลเซอร์ดิสก์ และดีวีดีอีก

เนื้อเรื่อง
-----------

นานมาแล้วเจ้าหญิงหิมะตั้งใจจะทำให้โลกปกคลุมไปด้วยน้ำแข็งแต่ว่ากลับล้มเหลว เพราะโดนผลึกเงินมายาละลายน้ำแข็ง และปกป้องดาวเคราะห์จากการรุกรานของเจ้าหญิงหิมะ ต่อมาก็ได้เจ้าหญิงหิมะก็กลับมาที่โลกอีกครั้ง แต่เธอทำชิ้นส่วนดาวหางหายไป ทำให้ไม่สามารถดำเนินแผนการได้ เธอต้องส่งนักเต้นรำหิมะไปค้นหาชิ้นส่วนที่หายไป แต่คนที่พบชิ้นส่วนของดาวหางนั้นคือนักดาราศาสตร์หนุ่มที่มีชื่อว่า **โอโซระ คาเครุ** ซึ่งเขาได้เก็บชิ้นส่วนนี้ไปที่หอดูดาว

อีกด้านหนึ่ง พวกอุซางิกำลังมีความสุขในการซื้อของในเมือง ลูน่าซึ่งเป็นไข้อยู่จึงขอตัวกลับไปบ้านก่อน ทว่าในขณะที่อยู่บนทางม้าลาย ลูน่าเกือบจะถูกรถพุ่งเข้าชน แต่คาเครุได้ช่วยชีวิตเธอไว้ และพยาบาลร่างกายจนหายดี ทำให้ลูน่ารู้สึกประทับใจจนตกหลุมรักคาเครุ และจูบคาเครุเมื่อเวลาหลับ เมื่ออาร์เทมิสรู้เรื่องเข้าก็รู้สึกเศร้า

แต่หลังจากที่ลูน่ากลับไปที่บ้านคาเครุอีกครั้ง เธอก็ต้องผิดหวังในความรัก เมื่อพบ **นาโยทาเคะ ฮิเมโกะ**  แฟนสาวของคาเครุ ที่ได้รับเลือกให้ได้เป็นนักบินอวกาศหญิงของโครงการนาซ่า แต่ทั้ง 2 ก็ไม่มีความสุข เนื่องจากฮิเมโกะไม่เชื่อว่าจะมีเจ้าหญิงคางูยะอยู่บนดวงจันทร์ เพราะหลักการทางวิทยาศาสตร์ไม่สามารถพิสูจน์ได้ แต่คาเครุกลับเชื่อว่ามีเจ้าหญิงคางูยะอยู่บนดวงจันทร์ ทำให้ทั้งคู่ทะเลาะกัน และหลังจากนั้นฮิเมโกะก็ไปทำภารกิจท่องอวกาศโดยไม่ได้คืนดีกับคาเครุ

ชิ้นส่วนของดาวหางของเจ้าหญิงหิมะเข้าทำร้าย ทำให้คาเครุป่วยหนัก (ในมังงะกล่าวว่าคาเครุเป็นโรคกล้ามเนื้อหัวใจ) ซึ่งคาเครุเริ่มป่วยตั้งแต่ตอนที่เริ่มเก็บชิ้นส่วนของดาวหางแล้ว จนกระทั่งเจ้าหญิงหิมะมาพบชิ้นส่วนที่หายไปก็เลยชิงชิ้นส่วนดาวหางนั้นมา และก็โยนชิ้นส่วนนั้นลงไปในมหาสมุทร ทำให้เกิดคริสตัลน้ำแข็ง ถ้าไม่ทำลายผลึกน้ำแข็งนั้นอาจจะทำให้คาเครุตายได้ และเจ้าหญิงหิมะได้สั่งให้นักเต้นรำหิมะทำให้โลกปกคลุมไปด้วยน้ำแข็ง เหล่าอัศวินเลอร์พยายามจะหยุดเจ้าหญิงหิมะ แต่ก็ถูกเจ้าหญิงหิมะโจมตีจนพ่ายแพ้ และในที่สุดก็ต้องใช้พลังของผลึกเงินมายาทำลายเจ้าหญิงหิมะ นักเต้นรำหิมะ รวมทั้งคริสตัลนำแข็งที่อยู่ในมหาสมุทรและดาวหาง

เมื่ออัศวินเซเลอร์ได้กำจัดเจ้าหญิงหิมะแล้ว เซเลอร์มูนก็ได้ขอพรจากผลึกเงินมายาให้ลูน่ากลายเป็นเจ้าหญิงคางูยะ ในขณะนั้นคาเครุได้เป็นห่วงชีวิตฮิเมโกะ เถลไถลไปในพายุหิมะโดยมีลูน่าปกป้องอยู่ ลูน่าก็ได้กลายร่างเป็นจ้าหญิงคางูยะ และพาคาเครุไปท่องอวกาศ ในขณะนั้นฮิเมโกะได้ปฏิบัติภารกิจในอวกาศ ก็ได้เห็นสิ่งประหลาดบนดวงจันทร์ เธอคิดว่านั่นคือเจ้าหญิงคางูยะ บนอวกาศ ลูน่าได้ให้คาเครุกลับไปคืนดี และดูแลฮิเมโกะให้มากๆ แล้วก็จูบลาคาเครุไปอย่างเศร้าๆ หลังจากนั้นลูน่าก็กลับคืนสู่ร่างเดิม ฮิเมโกะบอกกับคาเครุว่าเห็นเจ้าหญิงคางูยะที่สนามบิน ส่วนอาร์เทมิสก็ได้เข้ามาปลอบใจลูน่า ทำให้คู่รักทั้งสองกลับมาคืนดีกันอีกครั้ง

ตัวละคร
-------

เจ้าหญิงหิมะ คางูยะ (ญี่ปุ่น: プリンセス・スノー・カグヤ; โรมาจิ: *Purinsesu Sunō Kaguya ทับศัพท์จาก Princess Snow Kaguya*)
ชื่อนี้มาจากตำนานนิทานญี่ปุ่นเรื่อง "องค์หญิงจากกระบอกไม้ไผ่" ซึ่งตามจริงเจ้าหญิงงหิมะไม่มีชื่อที่แท้จริง (โอโซระ คาเครุเป็นคนตั้งให้เอง) ในมังงะกล่าวไว้ว่าในอดีตนั้นเจ้าหญิงหิมะเคยมารุกรานโลก แต่ว่าบรรพบุรุษของเจ้าหญิงเซเลนิตี้ยิงลำแสง (พลังจากผลึกเงินมายา) ทำให้เจ้าหญิงหิมะกระเด็นออกไปไกล แต่ต่อมาในยุคของเซเลนิตี้ได้กลับมาอีกครั้ง โดยเธอมีแผนที่จะทำให้โลกกลายเป็นน้ำแข็ง (พากย์เสียงโดย เอโกะ มาสุยามะ)
นักเต้นรำหิมะ
นักเต้นรำหิมะ หรือ Snow Dancers เป็นปีศาจที่เกิดขึ้นจากเจ้าหญิงหิมะ ลักษณะเด่นคือ ทั้งร่างกายและเสื้อผ้าจะเป็นหิมะสีขาวทั้งหมด พวกมันทำหน้าที่ตามหาผลึกน้ำแข็งที่หายไป และโจมตีพวกมนุษย์ให้กลายเป็นน้ำแข็ง
โอโซระ คาเครุ
นักบินอวกาศหนุ่มที่มีความเชื่อในนิทานตำนานเรื่อง "องค์หญิงจากกระบอกไม้ไผ่" เขามักจะศึกษาเกี่ยวกับดวงจันทร์ และมีความเชื่ออย่างบ้าคลั่งว่าสักวันหนึ่งจะเดินทางไปบนดวงจันทร์เพื่อพบเจ้าหญิงคางูยะให้ได้ จนกระทั่งวันหนึ่งเขาได้พบกับผลึกน้ำแข็งพร้อมกับดาวหาง เลยตั้งชื่อว่า "เจ้าหญิงหิมะ คางูยะ" ต่อมาเขาได้เป็นคนช่วยชีวิตลูนาร์ไว้จากอุบัติเหตุรถชน และได้พยาบาลลูนาร์จนหายดี จนทำให้ลูนาร์หลงรัก ทั้งๆที่คาเครุได้มีคนรักอยู่แล้วชื่อว่า นาโยทาเคะ ฮิเมโกะ
ในหนังสือการ์ตูน กล่าวถึงคาเครุในวัยเด็กว่าประสบความสำเร็จในด้านวิทยาศาสตร์และดาราศาสตร์เป็นอย่างมาก (พากย์เสียงโดย มาซามิ คิคุจิ)
นาโยทาเคะ ฮิเมโกะ
เพื่อนสมัยเด็กของคาเครุ (และกลายเป็นคนรักในเวลาต่อมา) ซึ่งได้รับคัดเลือกให้เป็นนักบินอวกาศหญิงคนแรกของญี่ปุ่น ของโครงการลูนาร์ฟรอนเทียร์โปรเจ็กต์ ที่จะพาไปท่องดวงจันทร์ ในหนังสือการ์ตูน ความฝันของฮิเมโกะคือท่องไปดวงจันทร์กับคาเครุไปดูเจ้าหญิงคางูยะ (พากย์เสียงโดย เมงุมิ ฮายาชิบาระ)

นักพากย์
--------

* **สึคิโนะ อุซางิ** พากย์โดย มิตสึอิชิ โคโตะโนะ
* **จิบะ มาโมรุ** พากย์โดย ฟุรุยะ โทรุ
* **อุซางิน้อย** พากย์โดย อารากิ คาเอะ
* **มิซุโนะ อามิ** พากย์โดย ฮิซาคะวะ อายะ
* **ฮิโนะ เร** พากย์โดย โทมิซะว่า มิจิเอะ
* **คิโนะ มาโกโตะ** พากย์โดย ชิโนะฮาระ เอมิ
* **ไอโนะ มินาโกะ** พากย์โดย ฟูคามิ ริกะ
* **ลูน่า** พากย์โดย ฮัง เคย์โกะ
* **อาร์เทมิส** พากย์โดย ทาคาโตะ ยาสุฮิโระ
* **เทนโอ ฮารุกะ** พากย์โดย เมงุมิ โองะตะ
* **ไคโอ มิจิรุ** พากย์โดย คัตสึคิ มาซาโกะ
* **เมโอ เซ็ตสึนะ** พากย์โดย คาวะชิม่า จิโยโกะ
* **โอโซระ คาเครุ** พากย์โดย คิคุจิ มาซามิ
* **นาโยทาเกะ ฮิเมะโกะ** พากย์โดย เมงุมิ ฮายะชิบาระ
* **เจ้าหญิงสโนว์คางูยะ** พากย์โดย มาสุยะมะ เอโกะ
* **สโนว์ แดนเซอร์** พากย์โดย นากะชิมะ ยูโกะ และ โอโนะเดระ มาริโกะ
* **ผู้ประกาศข่าว** พากย์โดย โอโซ โทโมะฮิซะ และ มาสุทานิ ยาสุโนริ
* **ทีมข่าวหนังสือพิมพ์** พากย์โดย โคโนะ โยชิยูกิ

เพลงประกอบ
----------

* **เพลงเปิดเรื่อง "ムーンライト伝説"** (ตำนานแสงจันทร์)

ขับร้องโดย กลุ่มซากุระโกะคลับ (ทีมนักแสดงนำจากภาคละครเวที)
* **เพลงปิดเรื่องคือ "Moonlight Destiny"**

ขับร้องโดย ฮิโรโกะ อาซาคาวะ

แหล่งข้อมูลอื่น
---------------

* Hitoshi Doi เก็บถาวร 2006-12-15 ที่ เวย์แบ็กแมชชีน - Summary of the Sailor Moon S Movie
* Manga Guide - In-depth synopsis of "The Lover of Princess Kaguya" side story
* Princess Snow Kaguya @ The Oracle - Information, Images, Name Origin



| * ด
* ค
* ก
*อัศวินดารา เซเลอร์มูน* โดย นาโอโกะ ทาเกอูจิ |
| --- |
| สื่อ | 
* รหัสลับ เซเลอร์วี
* หนังสือการ์ตูน
* อนิเมะ
* ละครเวที
* วิดีโอเกม
* ละครโทรทัศน์
* เพลง
* เว็บอนิเมะ

 |  |
| อะนิเมะ / มังงะ | 
* ภาคแรก / ดาร์กคิงด้อม
* R / แบล็คมูน
* S / ไม่รู้จบ
* SuperS / ความฝัน
* เซเลอร์มูน เซเลอร์สตาร์ส / Stars
* เซเลอร์มูน คริสตัล

 |
| ภาพยนตร์ | 
* เซเลอร์มูน R "สงครามปีศาจดอกไม้จากอวกาศ"
* เมคอัพ! เซเลอร์เซนชิ
* เซเลอร์มูน S "แผนยึดครองโลกของเจ้าหญิงหิมะ"
* เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล"
* เซเลอร์มูน SuperS "ความรักครั้งแรกของอามิจัง"
* พริตตี้ การ์เดี้ยน เซเลอร์มูน อีเทอร์นัล เดอะ มูฟวี่
* เซเลอร์มูน คอสมอส

 |
| **ตัวละครจากเรื่องเซเลอร์มูน** |
| อัศวินเซเลอร์ | 
* สึคิโนะ อุซางิ
* ลูน่า
* จิบะ มาโมรุ
* อุซางิน้อย
* มิซุโนะ อามิ
* ฮิโนะ เร
* คิโนะ มาโกโตะ
* ไอโนะ มินาโกะ
* เทนโอ ฮารุกะ
* ไคโอ มิจิรุ
* เมโอ เซ็ตสึนะ
* โทโมเอะ โฮตารุ
* เซเลอร์ควอเต็ท
* เซเลอร์อาสทาเท

 |
| ศัตรู | 
* อาณาจักรมืด
* ต้นไม้แห่งโลกปีศาจ
* เผ่าจันทร์เสี้ยวสีดำ
* เดธบัสเตอร์
* คณะละครสัตว์เดดมูน
* ชาโดว์กาแล็กติก้า
* ศัตรูในละครเวที

 |
| ตัวละครสมทบ | 
* ราชินีเซเลนิตี้
* ลูน่า, อัลเทมิส และไดอาน่า
* เซเลอร์สตาร์ไลท์
* เจ้าหญิงคาคิว
* จิบิจิบิ

 |